L 254/48
MT
Il-Ġurnal Uffiċjali tal-Unjoni Ewropea
3.10.2022
10.
L-awtorità kompetenti ta’ kull Parti Kontraenti għandha timmonitorja b’mod kontinwu l-konformità mattrajettorja għall-mili u għandha tirrapporta regolarment lill-Grupp ta’ Koordinazzjoni fuq is-Sigurtà ta’ Provvista.
Jekk il-livell tal-mili ta’ Parti Kontraenti partikolari jkun aktar minn ħames punti perċentwali taħt il-livell tat-trajettorja għall-mili, l-awtorità kompetenti għandha tieħu miżuri effettivi mingħajr dewmien biex iżżidu.
Il-Partijiet Kontraenti għandhom jinfurmaw lis-Segretarjat tal-Komunità tal-Enerġija u lill-Grupp ta’ Koordinazzjoni fuq is-Sigurtà ta’ Provvista bil-miżuri li jkunu ttieħdu. 11.
F’każ ta’ devjazzjoni sostanzjali u sostnuta minn Parti Kontraenti mit-trajettorja għall-mili, li tikkomprometti l-ilħuq tal-mira tal-mili, jew f’każ ta’ devjazzjoni mill-mira tal-mili, is-Segretarjat tal-Komunità tal-Enerġija għandu, wara li jikkonsulta mal-Grupp ta’ Koordinazzjoni fuq is-Sigurtà ta’ Provvista u l-Parti Kontraenti kkonċernata, joħroġ rakkomandazzjoni lil dik il-Parti Kontraenti jew lill-Partijiet Kontraenti l-oħrajn ikkonċernati rigward il-miżuri li għandhom jittieħdu immedjatament.
Meta d-devjazzjoni ma titnaqqasx b’mod sinifikanti fi żmien xahar minn meta tkun waslet ir-rakkomandazzjoni tasSegretarjat tal-Komunità tal-Enerġija, is-Segretarjat għandu, wara li jkun ikkonsulta mal-Grupp ta’ Koordinazzjoni fuq is-Sigurtà ta’ Provvista u mal-Parti Kontraenti kkonċernata, jieħu deċiżjoni bħala miżura tal-aħħar istanza biex jeżiġi li l-Parti Kontraenti kkonċernata tieħu miżuri li effettivament ikunu ta’ rimedju għad-devjazzjoni, inkluż, fejn xieraq, miżura waħda jew aktar minn dawk previsti fl-Artikolu 6b(1), jew kwalunkwe miżura oħra biex jiġi żgurat li l-mira tal-mili skont dan l-Artikolu tintlaħaq.
Meta jiddeċiedi liema miżuri għandu jieħu skont it-tieni subparagrafu, is-Segretarjat tal-Komunità tal-Enerġija għandu jqis is-sitwazzjoni speċifika tal-Parti Kontraenti kkonċernata, bħad-daqs tal-faċilitajiet tal-ħżin tal-gass taħt l-art firrigward tal-konsum domestiku tal-gass, l-importanza tal-faċilitajiet tal-ħżin tal-gass taħt l-art għas-sigurtà tal-provvista tal-gass fir-reġjun u kwalunkwe faċilità eżistenti għall-ħżin tal-LNG.
Kwalunkwe miżura meħuda mis-Segretarjat tal-Komunità tal-Enerġija biex jindirizza devjazzjonijiet mit-trajettorja għall-mili jew mill-mira tal-mili għall-2022 għandha tqis il-perjodu ta’ żmien qasir għall-implimentazzjoni ta’ dan l-Artikolu fil-livell nazzjonali li seta’ kkontribwixxa għad-devjazzjoni mit-trajettorja għall-mili jew mill-mira tal-mili għall-2022.
Is-Segretarjat tal-Komunità tal-Enerġija għandu jiżgura li l-miżuri meħuda skont dan il-paragrafu: (a) ma jmorrux lil hinn minn dak li huwa meħtieġ għas-salvagwardja tas-sigurtà tal-provvista tal-gass, (b) ma jqiegħdux piż sproporzjonat fuq il-Partijiet Kontraenti, il-parteċipanti fis-suq tal-gass, fl-operaturi tas-sistemi tal-ħżin jew il-klijenti.
Artikolu 6b Implimentazzjoni tal-miri tal-mili 1.
Il-Partijiet Kontraenti għandhom jieħdu l-miżuri kollha meħtieġa, inkluż li jipprevedu inċentivi finanzjarji jew kumpens għall-parteċipanti fis-suq, biex jintlaħqu l-miri tal-mili stabbiliti skont l-Artikolu 6a.
Meta jiżguraw li l-miri tal-mili jkunu intlaħqu, il-Partijiet Kontraenti għandhom jagħtu prijorità, meta possibbli, lil miżuri bbażati fuq is-suq.
Sa fejn kwalunkwe miżura prevista f’dan l-Artikolu tkun dmir u setgħa tal-awtorità regolatorja nazzjonali, skont l-Artikolu 41 tad-Direttiva 2009/73/KE kif adattata u adottata bid-Deċiżjoni tal-Kunsill Ministerjali 2011/02/MC-EnC, l-awtoritajiet regolatorji nazzjonali għandhom ikunu responsabbli għat-teħid ta’ dawk il-miżuri.
Il-miżuri meħuda skont dan il-paragrafu jistgħu, b’mod partikolari, jinkludu li: (a) il-fornituri tal-gass jiġu rikjesti jaħżnu volumi minimi ta’ gass fil-faċilitajiet tal-ħżin, inkluż fil-faċilitajiet tal-ħżin talgass taħt l-art u/jew f’faċilitajiet tal-ħżin tal-LNG, filwaqt li dawk il-volumi għandhom jiġu ddeterminati abbażi talammont ta’ gass fornut mill-fornituri tal-gass lil klijenti protetti; (b) l-operaturi tas-sistemi tal-ħżin jiġu rikjesti joffru l-kapaċitajiet tagħhom lill-parteċipanti fis-suq; (c) l-operaturi tas-sistemi ta’ trażmissjoni jew entitajiet innominati mill-Parti Kontraenti jiġu rikjesti jixtru u jimmaniġġaw stokk ta’ bilanċ esklużivament biex iwettqu l-funzjonijiet tagħhom ta’ operaturi ta’ sistema ta’ trażmissjoni u, fejn meħtieġ, jimponu obbligu fuq entitajiet innominati oħra għall-fini ta’ salvagwardja tas-sigurtà tal-provvista tal-gass fil-każ ta’ emerġenza kif imsemmi fl-Artikolu 11(1), il-punt (c);